Vida a Mart? - cosir i repuntejar\nVida a Mart?\n21 de abril de 2021 0 Cristina Junyent Cafè Científic a la Casa Orlandai\nDimecres, 21 d’abril hem parlat de la possibilitat que hi hagi hagut vida a Mart amb Ignasi Casanova, director de l’Institut de Tècniques Energètiques de la UPC i assessor científic de l’exposició «Mart, el mirall vermell» al CCCB.\nLa proximitat del planeta vermell a la Terra ha fet que durant el mes de febrer s’acostessin a mart tres missions espacials. Ha aterrat el NASA’s Perseverance Mars Rover en un dels projectes més ambiciosos d’exploració del planeta vermell, ja que vol conèixer si hi va haver vida a Mart i demostrar, amb un petit helicòpter, que és possible el vol en altres planetes. Un pas crític en el camí per a fer arribar humans a Mart.\nEl nostre veinat còsmic planetari són Mart, que mesura la meitat de la Terra, i la Lluna, que mesura la meitat que Mart. Fins fa cinquanta anys, Mart era un objecte vermellós al cel, que només es podia estudiar a través de l’observació per telescopis. Ara, gràcies als robots que estan fent astronomia des de Mart, no només podem veure la Terra (un punt blau en l’espai fosc), sinó que es pot estudiar el planeta in situ i adonar-se de les similituds que té amb la el nostre planeta, que són moltes.\nEn primer lloc, en estudiar la composició geològica, es pot veure que en una recreació del seu aspecte general ara fa 3.800 milions d’anys, Mart era molt similar al de la Terra. Tenia continents, oceans i atmosfera. Se sap que hi havia oceans, perquè la superfície del planeta vermell està marcada per cràters, excepte en algunes zones, les de menor altitud, que probablement estarien plenes d’aigua i esmorteirien els impactes.\nMart té aigua, perquè té gel. Algunes fotografies han mostrat llacs congelats iguals als de la Terra. A Mart s’han pres imatges de les estructures fractals d’una xarxa hidrogràfica, com les de la Terra. La primera imatge que a Mart hi havia hagut aigua líquida va ser feta el 1979 per la sonda Mariner 9. Que sapiguem, només ha dos planetes del Sistema Solar n’han tingut. També s’han pres imatges de deltes que es fan arrossegant sediments, com a la Terra.\nEn ser zones planes, és on es va triar que amartitzés la sonda Perseverance. A més, és justament al delta dels rius on hi ha més probabilitats de trobar restes de vida.\nAvui sabem que molts meteorits s’han identificat com a procedents de Mart. Com es pot saber? Estudiant la composició cristal·lina de la roca, que conté bombolles de l’atmosfera marciana, es determina la composició química que coincideix en alguns dels meteorits col·leccionats.\nCom s’explica que una roca de Mart acabi a la Terra? Només com a resultat d’un fort impacte d’un objecte de l’espai ajudat per l’energia que alliberaria la col·lisió amb l’aigua subterrània marciana (una mena de permafrost). La vaporització d’aquesta aigua ajuda a empènyer el meteorit cap a l’espai. I aquest tros de roca, després de donar voltes pel Sistema Solar, han acabat caient a la Terra.\nMolècules de la vida a l’Univers\nEn altres cossos que han caigut a la Terra procedents de cometes i asteroides, s’hi han trobat molècules orgàniques, aminoàcids, concretament. Els aminoàcids que formen les proteïnes, també estan a prop, químicament, de les bases dels àcids nucleics. Aleshores, si d’altres cossos ha caigut matèria orgànica, per què no pot haver caigut de Mart?\nA la resposta si nosaltres mateixos podríem ser marcians, la resposta és que probablement, no. I la interpretació la dóna la quiralitat de les molècules orgàniques, és a dir, la disposició que presenten en l’espai que, similarment a les nostres mans, són imatges especulars. Entre la quiralitat i la composició rocosa de Mart, es pot assegurar, per ara, que no som d’origen marcià.\nPer a trobar informació sobre si a Mart hi hauria pogut haver vida es recullen meteorits a l’Antàrtida, fàcils d’identificar sobre el gel. Amb moltes mesures per evitar la contaminació amb molècules orgàniques de la Terra, s’han estudiat al Centre Espacial Johnson de la NASA a Houston, on es van estudiar les mostres procedents de la Lluna l’any 1969.\nUna de les imatges més famoses va ser una fotografia microscòpica del meteorit ALH 84001, que sabem que venia de Mart. Semblaven que hi haguessin fòssils de cucs. Aquesta hauria estat la prova de vida a Mart. Però després d’un llarg debat científic, finalment es va descartar, perquè el creixement de determinades roques en determinades condicions poden donar aquesta mateixa imatge. Una broma de la natura.\nAixí que encara no es pot respondre a la pregunta sobre si hi ha hagut vida a Mart. Perquè que hi hagués hagut aigua líquida no ho assegura.\nOn ha anat l’aigua de Mart?\nMart és la prova que un planeta pot patir un canvi global: es va quedar sense aigua. Per què? Hi ha diferents teories. Per tenir oceans, la pressió atmosfèrica hauria de ser més gran; potser un canvi en l’eix del planeta podria haver contribuït a la pèrdua d’aigua. I podria haver estat en pocs milions d’anys, un temps relativament ràpid en termes geològics.\nEls meteorits, entren radiació còsmica de l’espai a la Terra?\nEls meteorits tenen una radiació molt menor que molts blocs de formigó. Però la poca radiació que duen serveix per datar el temps que porten voltant per l’espai.\nHi ha moviments tectònics a Mart?\nL’evidència indica que a Mart hi ha hagut moviments tectònics. La taca blanca a l’esquerre de la imatge és el Mons Olympus, de 25 km d’alçada. A la dreta hi ha volcans alineats; l’alineació de volcans és la prova que hi ha hagut moviments tectònics.\nÉs la mateixa imatge que ofereixen els arxipèlags de Hawaii o de Canàries a la Terra, perquè el desplaçament de la placa tectònica sobre la que estan fet la línia de volcans. Per tant, a Mart n’hi ha hagut, però probablement tectònica de placa, una sola placa continental.\nAra encara hi ha una certa sismicitat a Mart, però es considera residual, no hi ha més moviment.\nMart i la Terra són molt semblants. Tenen el mateix origen en el Sistema Solar. El seu període de rotació és pràcticament el mateix (el de Mart és de 24:30h). La seva inclinació és la mateixa: 23,5º; per tant, Mart també té estacions.\nTot i que la temperatura d’un planeta és molt difícil de mesurar, la temperatura mitjana de Mart és de -56 ºC ; però s’han mesurat temperatures de fins a 18ºC; podríem anar en màniga curta, això sí, amb escafandre.\nTots dos estan a la zona habitables entorn a l’estrella Sol; en un hi ha vida, en l’altre, no s’ha trobat fins ara.\nPer esbrinar-ho, una de les missions del Perseverance és posar mostres de roques en cilindres. D’aquí deu o vint anys, una altra sonda les recollirà i les durà a la Terra. Aleshores probablement podrem saber si hi ha hagut vida a Mart.\nSi hi va haver vida, és difícil que s’extingeixi, probablement hi restarien microorganismes extremòfils. A la planxa del Surveyor van sobreviure espores de bacteris arribats des de la Terra: a -150ºC a la nit i sense aigua.\nHaurem de tenir en compte que les mostres que arribin de la Terra, per evitar una contaminació (d’elles i nostra); però, probablement ja hem contaminat la superfície de Mart.\nSi Mart emet meteorits, la Terra també ho fa?\nDes de la Terra és més difícil que surtin meteorits provocats per la col·lisió amb un cos celeste, perquè, en ser més gran, la seva gravetat és superior i fa fàcil que es posin en òrbita.\nIgnasi, com vas arribar a dedicar-te a estudiar Mart?\nQuan estudiava geologia m’agradava molt l’astronomia. Aleshores vaig llegir al suplement de ciència de La Vanguàrdia un article en què s’anunciava que la NASA havia descobert vulcanisme a Io, un satèl·lit de Júpiter. Així també vaig descobrir que els científics publiquen els seus descobriments en articles on hi consta la seva adreça, per localitzar-los.\nEn aquell temps l’adreça era postal i vaig enviar cartes a diversos laboratoris involucrats en la recerca. Un mes més tard, vaig començar a rebre piles i piles d’informació. El tema m’agradava i vaig veure que era assequible aprendre’n més, els científics responen. Després vaig fer part de la meva carrera professional a l’estranger.\nPer tot això estic obert a tots els qui vulguin comentar qüestions científiques amb mi. Com ho estan tots els científics, en general. El contacte amb ells pot canviar la vida a un adolescent.\nI tant, Ignasi, gràcies!\nNomés hem fet un resum del cafè i del debat posterior. Si us ha semblat interessant, us convidem a veure la sessió completa aquí.\nDebats CCCB: Mart: l’última frontera? (26/02-06/03-2021)\nCasanova, Ignasi: «La semilla de la vida puede haber llegado de Marte«. La Contra (21/04/2021).\nAltres cafès científics Extremòfils sota la pell de l’oceà (01/02/2021), amb Isabel Ferrera\nComprendre l’Univers (19/02/2010), amb Ignasi Ribas\nImatge portada: Perseverance Mars Rover. NASA. Ús permès.


Es presenta als municipis de la comarca CatELA, Associació Catalana d’Afectats d’ELA — Ajuntament d'Olèrdola\nEs presenta als municipis de la comarca CatELA, Associació Catalana d’Afectats d’ELA\nEs presenta als municipis de la comarca CatELA, Associació Catalana d’Afectats d’ELA Aquesta entitat d’àmbit nacional està promoguda per penedesencs i el seu propòsit és el de donar a conèixer la malaltia i aconseguir recursos per a la seva investigació http://www.olerdola.cat/news/es-presenta-als-municipis-de-la-comarca-catela-associacio-catalana-d2019afectats-d2019ela http://www.olerdola.cat/news/es-presenta-als-municipis-de-la-comarca-catela-associacio-catalana-d2019afectats-d2019ela/@@download/image/ELaOK-PdèsXarxa.JPG\nAquesta entitat d’àmbit nacional està promoguda per penedesencs i el seu propòsit és el de donar a conèixer la malaltia i aconseguir recursos per a la seva investigació\nL'Esclerosi Lateral Amiotròfica (ELA) és una malaltia neurodegenerativa que provoca una pèrdua gradual de les neurones motores, afectant funcions bàsiques com caminar, empassar, parlar o aixecar-se del llit. Un dels trets diferencials respecte altres malalties neurodegeneratives és que no hi ha pèrdua de la consciència o de capacitat cognitiva per part del pacient. Al Penedès, amb la voluntat de combatre la malaltia, s’ha constituït recentment CatELA, Associació Catalana d’Afectats d’ELA. Aquests dies els seus promotors estan donant a conèixer la iniciativa entre municipis de la comarca i mitjans de comunicació de proximitat. En una entrevista a Canal 20-Ràdio Olèrdola, Eduard Garzón, president de CatELA, resumia que aquesta associació sense ànim de lucre té el propòsit de donar a conèixer la malaltia, fer-la visible a tothom i obtenir recursos per invertir en investigació i en ajuda als afectats.(àudio)\nPer aconseguir recursos, anuncien que promouran esdeveniments de tot tipus i col·laboraran amb altres organitzacions. L’ELA forma part del grup de malalties considerades “minoritàries” i els recursos que es dediquen a investigar el seu tractament són escassos.(àudio)\nCoincidint amb el Dia Mundial de l’ELA, el 21 de juny, l’Ajuntament d’Olèrdola s’ha afegit a una iniciativa de la Fundació Miquel Valls per a sensibilitzar sobre la malaltia i en els dos darrers anys s’han il·luminat de verd edificis públics del municipi durant unes hores.\nLes persones interessades en contactar amb l’entitat poden adreçar-se a la web www.catela.org\nSi ho desitgeu, podeu escoltar l’entrevista a Eduard Garzón, realitzada per Canal 20-Ràdio Olèrdola, clicant aquí


Les xifres del Banc d'Espanya confirmen que el Partit Popular va inflar el deute\nset. 16 Les xifres del Banc d'Espanya confirmen que el Partit Popular va inflar el deute\nEl Banc d'Espanya fixa el deute a finals de juny en 4.561 milions d'euros. El PP diu que eren 5.100 milions.\nPalma, 16/9/2011.- Les dades del deute públic de Balears publicades avui pel Banc d'Espanya confirmen el que ja va avançar el PSIB-PSOE fa una setmana i desmenteixen rotundament les xifres alarmistes i catastrofistes del Partit Popular.\n“Que el PP va inflar les xifres del deute ja ho sabíem. El Banc d'Espanya confirma el què nosaltres varem denunciar”, ha declarat Joan Boned, diputat del PSIB-PSOE al Parlament de les Illes Balears i portaveu en matèria econòmica. “Esperam una rectificació del Govern, una disculpa. O és que el president Bauzá considera que el Banc d'Espanya també menteix?”, ha dit.\nSegons el Banc d'Espanya, el deute públic de Balears era, a finals del mes de juny, de 4.561 milions d'euros. Aquesta xifra confirma les dades que ja va donar l'ex-conseller d'Economia i Hisenda, Carles Manera, qui va fixar en 4.364 milions d'euros el deute públic corresponent al primer trimestre del 2011 (la xifra oficial disponible maig 2011).\nBoned ha denunciat l'ús partidista que ha fet el PP del Govern, manipulant xifres públiques i obstaculitzant pagaments per criticar a l'anterior executiu. Un executiu que en cap moment va negar la difícil situació econòmica que va haver de gestionar, amb una davallada important dels ingressos, que va obligar-lo a endeutar-se per no haver de fer retallades en drets bàsics de la ciutadania com la salut o l'educació.


Entrevista a Josep Mª Arbusí. Escola Pia de Sarrià-Calassanç . Marketing Educativo - educaweb.cat\n"El màrqueting és l'art de satisfer les necessitats educatives dels clients i està molt per damunt de la captació d'alumnes"\nEntrevista a Josep Mª Arbusí. Director Gerent de l'Escola Pia de Sarrià-Calassanç (Barcelona)\nEnrique Castillejo, president de Eduketing, el III Congrés Internacional de Màrqueting Educatiu, manifestava recentment que "els centres, a més de ser bons, han de mostrar que són bons i és aquí on entra el màrqueting. Els centres educatius han de ser capaços de dir al seu públic lo bons que són. I per a això hauran de conèixer les principals eines estratègiques de màrqueting".\nEstà d'acord amb aquesta afirmació? Creu que una bona estratègia de màrqueting pot influir positivament en la relació del centre amb el seu context, millorar els resultats de captació d'alumnat i de fidelització?\nSí, completament d'acord. El màrqueting és una eina imprescindible per a qualsevol direcció de centre, el practiquem tots els dies en els nostres centres educatius. El màrqueting és l'art de satisfer les necessitats educatives dels clients i està molt per damunt de la captació d'alumnes. El nostre client és el nostre producte, el transformem i el tornem a la societat format en continguts i en valors. Actualment les famílies s'ho pensen molt bé a l'hora de triar una escola pels seus fills. La decisió no és immediata i visiten unes quantes escoles abans de decidir-se. Avui en dia, per diverses raons, és molt difícil captar nous clients i per això no ens podem permetre no fidelitzar els clients actuals. Vivim temps complicats, no es pot baixar la guàrdia. Si una escola té una bona estratègia de màrqueting i comunicació podrà arribar a un col·lectiu nombrós de famílies que poden estar interessades en la seva oferta formativa i al mateix temps satisfer els seus clients actuals. En cas contrari pot perdre el tren.\nQuina importància té la comunicació externa i interna per a un centre educatiu?\nLa importància de la comunicació en una escola és una realitat diària, imprescindible, que es posa de manifest constantment en diversitat de situacions: una reunió de l'equip docent, una entrevista amb una família per fer seguiment del seu fill, un informe pel Departament d'Ensenyament, la supervisió de tasques d'una determinada secció, una trobada amb el Consell de delegats dels alumnes, una reunió de l'AMPA, la dinamització d'un equip docent a l'hora d'establir la revisió dels criteris d'avaluació, el retorn dels resultats d'una enquesta passada als pares, l'explicació de canvis laborals al personal... La bona comunicació en una escola és fonamental per adaptar-se constantment als nous temps. Tots els educadors necessitem de la comunicació quan exercim la professió d'ensenyant. Des de l'escola hem d'arribar al personal que hi treballa, als alumnes, a les famílies i a la societat en general.\nLa comunicació externa és el vehicle perquè el centre projecti allò que realitza i arribi a la destinació prevista. Dels missatges que el centre emeti dependrà el grau de coneixement i la imatge que es transmeti. La comunicació cap a les famílies ha de ser clara i intel·ligible, mai contradictòria. La periodicitat ajuda a donar-li importància, a ser esperada. En la nostra escola tenim un full, l'Esfasaber, de periodicitat mensual amb l'agenda del mes i les informacions més rellevants del moment, que és molt ben rebut per les famílies. Un bon canal de comunicació permetrà el feedback i la col·laboració de les famílies en el projecte d'escola i motivarà la participació en el projecte educatiu compartit escola-família, fent més senzilla la realització de les funcions bàsiques del centre: presa de decisions, coordinació d'actuacions, avaluació de resultats, alhora que contribuirà a la satisfacció de les persones: alumnat, famílies, docents, directius...\nLa comunicació interna és aquella que preocupa més directament al professional de l'ensenyament. La comunicació entre els equips docents, entre l'equip directiu i els docents de dalt a baix i de baix a dalt, entre el professorat i els alumnes, entre els alumnes i la direcció, entre els mateixos alumnes... afecta al treball de cadascun dels membres de la comunitat educativa i a la convivència diària. Dels seus resultats depèn no només la marxa del centre sinó l'encaix del seu treball i personalitat en el centre. És evident que el fet de comunicar-se és un extens paraigües que aixopluga totes les manifestacions del concepte.\nQuines estratègies i recursos de màrqueting educatiu utilitza per comunicar l'oferta educativa i donar-se a conèixer?\nLa tecnologia pot ser un element diferenciador a l'hora de donar a conèixer l'oferta formativa i educativa del centre. Si es detecta qualitat segur que tindrem reconeixement. Donar a conèixer els resultats en Competències Bàsiques, de la Selectivitat, de les Proves Cambridge, del DELF... garanteixen una transparència que és valorada pels clients alumnes, famílies i empreses. I si a més a més, els resultats són bons, hi afegim la dosi de qualitat que és tant exigida per les famílies.\nEls serveis també sumen coherència: transport, extraescolars, acollida... cal comunicar quina oferta de serveis diferenciadora té l'escola per fer que aquests sempre sumin a l'hora de seleccionar una escola pels fills.\nEntenc que el màrqueting és fer bé les coses i explicar-les. Per exemple: si a l'escola es treballen aspectes com la solidaritat, la preocupació pel planeta, l'educació per la salut, l'alimentació saludable, l'educació emocional... s'ha de comunicar i ressaltar-ho.\nPel que fa als clients actuals cal moure un sentiment de pertinença al grup, crear llaços afectius, sumar vincles emocionals per fer més eficaç la fidelització. Hem de dir el que som i què ens aporta un valor diferencial, i sobretot saber el que volem ser.\nL'objectiu és fer que el client parli de nosaltres amb entusiasme. No n'hi ha prou en tenir un bon producte, el client sempre demana innovacions. La frase està tot inventat és un fre per a la innovació. Hi ha gent pensant en innovar i d'altres en fer el de sempre. Hi ha molts competidors, però si innoves tens molt mes a guanyar, menys rival. Per això cal insistir en publicitat: El mercat potencial són els que estan disposats a canviar de producte. Lo important de veritat és tenir la capacitat d'emocionar al client!\nDe totes maneres el millor màrqueting educatiu és la Pedagogia. Apostar per la qualitat farà millorar la percepció de la societat i les seves expectatives. Millorarà el nostre producte i cada vegada innovarem més.\nLes instal·lacions són importants, però els docents són el més important. Han de ser els millors, els que certifiquin la qualitat pedagògica del centre.\nAls pares els interessa: tenen raonament matemàtic? Saben anglès? I d'ortografia com anem? I els resultats? I el seguiment dels alumnes com es fa?\nPer això cal explicar molt bé el que es fa a l'escola en els diferents àmbits.\nQuè cal tenir en compte per desenvolupar una estratègia de màrqueting educatiu que sigui eficaç en la captació d'alumnat?\nNo existeixen escoles sinó projectes educatius. El que busquen les famílies és el projecte! Aquest ens ha de diferenciar de l'escola del costat, ha de ressaltar els elements diferenciadors. Si el Projecte Educatiu està ben dissenyat donarem seguretat.\nPer altra banda es fa imprescindible tractar emocionalment al client: com puc ajudar-lo? Quins serveis li calen? Quins horaris? Què necessita?\nEls clients potencials actuals estan molt informats i són més exigents, demanen adaptar l'oferta a les seves necessitats, podríem dir que són més còmodes. Exigeixen un servei i volen una proporcionada relació qualitat-preu.\nLa realitat és que no podem controlar l'índex de natalitat, els requisits legals, la competència, però sí podem controlar millor al client. El 96% de clients descontents no es queixa. 9 de cada 10 dels que no es queixen no tornaran a utilitzar el nostre producte! Cal tenir un bon registre d'incidències i una molt bona gestió de les mateixes per satisfer els nostres clients.\nL'èxit de l'estratègia de màrqueting només s‘aconseguirà si som capaços de comunicar de forma clara i memorable la nostra oferta educativa. S'ha de saber explicar-la per seduir, per "enamorar" al potencial client. Si la nostra comunicació és entesa, aconseguirem que la marca i el producte de l'escola siguin coneguts, identificats, diferenciats i valorats.\nCertament que actualment estem vivint un moment molt complicat per la crisi que afecta sobretot a les classes mitjanes, per la disminució de la natalitat i per la manca generalitzada de tresoreria de les famílies i de l'Administració. Aquests factors poden treure força a les campanyes de màrqueting endegades per les escoles, perquè els serveis que l'escola ofereix tenen un cost i els recursos escadussegen. Cal fer una anàlisi externa del moment actual per definir el públic objectiu al qual ens volem dirigir, establir uns objectius de màrqueting clars, flexibles, mesurables i realistes per evitar decepcions que afectin a la moral del grup i posar en marxa estratègies i un conjunt d'accions per assolir-los. Un sistema per fer-ho és analitzar els punts forts i dèbils de la Institució i valorar les oportunitats i amenaces del mercat, és a dir fer un anàlisi DAFO de la realitat que estem vivint.\nPot explicar-nos quines accions de màrqueting educatiu ha realitzat l'Escola Pia de Sarrià-Calassanç?\nTot i que som escola concertada des de P3 a batxillerat, ja fa un cert temps uns quants indicadors ens deien que s'apropaven temps difícils: la disminució en la taxa de natalitat, les dificultats progressives d'algunes famílies per fer front a les despeses del rebut escolar, l'increment en la sol•licitud de beques internes, la disminució en l'ús d'alguns serveis com el transport escolar, les activitats extraescolars, els casals d'estiu, de setembre o de les vacances de Nadal... Aquesta realitat ens va fer plantejar saber més sobre el concepte de màrqueting educatiu amb la finalitat de conèixer altres realitats i com fer front a un futur imprevist. A l'any 2011 vàrem assistir al I Congrés Internacional de Màrqueting Educatiu de València (Eduketing) que plantejava com una bona estratègia de màrqueting pot influir en la relació de l'escola amb el seu context i millorar els resultats de captació i fidelització, en definitiva utilitzar el màrqueting com una eina de comunicació, posicionament i innovació. Aquest va ser el nostre bateig oficial en màrqueting. Al 2012 vàrem repetir en el II Congrés d'Eduketing celebrat a Madrid.\nAquestes trobades ens van permetre establir contacte amb l'Institut DEP i demanar-los assessorament per fer una revisió del nostre producte, l'anàlisi del mercat i el nostre posicionament del moment per poder definir els objectius als que volíem arribar i iniciar un Pla d'Accions per a la captació d'alumnat de P3 i de 1r de primària.\nAlgunes de les accions que hem fet fins ara són:\nElaborar un nou material informatiu de l'escola.\nAtenció individualitzada a totes les famílies interessades en la nostra oferta.\nFer dues Jornades de Portes Obertes.\nFer accions comercials en guarderies properes.\nEnviar mails a totes les famílies de l'escola i antics alumnes.\nAnunciar-nos en premsa gratuïta i no.\nAplicar accions de màrqueting a Internet, creant un microsite i una landing page i posicionant els nostres serveis en Google.\nObrir una altra landing page en el portal educatiu d'Educaweb.\nQuines accions tenen previstes per al futur?\nEstem en plena campanya de preinscripció i encara no tenim dades. L'afluència de persones interessades o encuriosides per la nostra oferta ha estat alta però encara no podem valorar quines accions han estat més eficients.\nSeguirem treballant per donar a conèixer el nostre producte procurant que les persones tinguin tota la informació que necessiten en el moment adequat per seguir creant confiança en la nostra escola.\nAlgunes de les accions que tenim previstes en un futur immediat són:\nAplicar una enquesta a les famílies noves per conèixer com ens han conegut i perquè ens han triat.\nModernitzar la web de l'escola i tenir presència en les xarxes socials.\nSeguir posicionant-nos en Google.\nOferir conferències educatives en guarderies de la zona.\nIniciar l'aprenentatge de la llengua alamana. Actualment oferim anglès i francès.\nAmpliar l'oferta de la formació de Tècnics i Tècnics Superiors en esports.\nAvançar l'horari d'acollida del matí i allargar el de permanència de la tarda.\nRedissenyar tota la comunicació gràfica unificant l'estil de tots els materials, fulletons i cartells.\nCrear un Pla de millora de la comunicació.\nSeguirem invertint temps i esforç en millorar la fluïdesa i transparència informativa del centre i triant els millors canals de comunicació per a cada ocasió per seguir fent créixer el nostre projecte.\n“Respuesta a libertador”\nEl comentario del libertador es totalmente falso. El padre de esta familia parece que tiene aspiraciones políticas por lo que denunció a la escuela. El resto de padres están en total descuerdo con la denuncia. Aún así el trato de las profesores y profesores a esta familia es y sigue siendo modélico.\n“Mucho marketing, pero poco respeto a la pluralidad”\nConviene hacer saber que el Sr. Arbusí se ha opuesto a las sentencias del TSJC que le obligaban a aplicar el 25% de clases en castellano, es decir, pasar de 2 a 4 h semanales. La familia solicitante finalmente ha decidido irse del Colegio, tras cinco meses de verse señalada y menospreciada por los correos del director y el AMPA, así como sus hijos señalados frente al resto de compañeros. Mucho marketing pero poco respeto, mucha connivencia con la Generalitat pero ningún respeto a la justicia.\n“no en cal, de títol”\nl'exposició que fa el sr. Arbusí respon molt bé als continguts de comunicació comercial i de la gestió de la realció amb els clients. He utilitzat aquesta entrevista com a exercici pràctic per treballar aquests continguts.


Metabolic engineering and diabetes therapy news | IRB Barcelona\nMetabolic engineering and diabetes therapy news\nEl programa El Balcó de la Cadena Ser ha dedicat l'espai "L'estat de les coses" a parlar de les malalties minoritàries. Hi han convidat Francesc Palau, pediatre de Sant Joan de Déu, Isabel Gemio, presidenta de la Fundació Isabel Gemio, i...\nEntrevista a Joan J. Guinovart, fundador de l'IRB Barcelona\nEl programa "La Noche de Cope" ha entrevistat Joan J. Guinovart sobre el llegat d'un milió i mig d'euros que va rebre l'IRB Barcelona per a destinar-ho a la recerca del càncer i la metàstasi.\nEnllaç a Cope\nLa diabetis y la biosfera, temes centrals de la Setmana de la Ciència de Valdés\nEl web La Nueva España s’ha fet ressò de la participació de Joan Guinovart, director i investigador de l’IRB Barcelona, a la Setmana de la Ciència de Valdés, a Astúries. Guinovart iniciarà, amb una xerrada dedicada a la diabetis, una jornada que se celebrarà des del 10 fins al 15 de novembre.\nEnllaç a La Nueva España\n"L’excés de glicogen als músculs redueix la seva resistència"\nEl lloc web de notícies búlgar Nauka Offnews, entre altres mitjans, s'ha fet ressò de l'estudi realitzat pels científics de l'IRB Barcelona sobre la síntesi de glicogen i nivells elevats de glicogen en ratolins.\nPublicat a Cell Metabolism, aquest treball descobreix que la síntesi de glicogen no requereix d’una proteïna anomenada glicogenina i que nivells elevats de glicogen afecten el rendiment muscular en exercicis de resistència en ratolins.\nEnllaç a Nauka Offnews\nEls projectes de l'IRB Barcelona en obesitat i diabetis impulsats per 'La Marató'\nTV3 ha difós diversos vídeos que donen als científics l'oportunitat d'explicar la seva recerca finançada per la 'teletó' solidària 'La Marató' del 2015.\nDos projectes de l'IRB Barcelona, dedicats a aprofundir en el coneixement de les causes, tractaments, prevenció i curació de la diabetis i l'obesitat, es troben entre els 34 premiats per aquesta campanya.\nAntonio Zorzano, coordinador del Programa de Medicina Molecular i cap del laboratori de Malalties Metabòliques Complexes i Mitocondris, explica el seu estudi “Mecanismes responsables de la deficient capacitat de diferenciació de les cèl·lules mare derivades del teixit adipós en l’obesitat”.\nJoan J. Guinovart, líder...\nL’IRB Barcelona rep dissabte ciutadans encuriosits per la biomedicina més puntera\nEl 13 de maig, l’IRB Barcelona celebra la seva Jornada de Portes Obertes, entre les 10 i les 15 hores, amb les 360 places disponibles gairebé exhaurides.\nPúblic de totes les edats visitarà els laboratoris, participarà en tallers i atendrà a xerrades divulgatives a les instal·lacions del centre, al Parc Científic de Barcelona.\nL'edició de maig de la revista de la Societat Americana de Bioquímica i Biologia Molecular (ASBMB en anglès) inclou un article sobre el projecte internacional sobre la malaltia de Lafora, en que participa el grup de Joan Guinovart a l'IRB Barcelona (veure...\nTwo new Odyssey Fc imaging systems, recently installed by the Barcelona Science Park (PCB), promise to be a valuable tool to help scientists produce stronger data.\nEntrevista a Joan Guinovart i Salvador Aznar Benitah sobre la recerca a l'IRB Barcelona\nJoan J. Guinovart, director de l'IRB Barcelona, i l'investigador ICREA Salvador Aznar Benitah van ser convidats per l'amfitrió de English Radio RKB, Virgil Simons, per a parlar sobre la recerca en càncer, què significa ser un investigador i com és aquesta professió, destacant la necessitat de recaptar fons per a la investigació biomèdica.\n"Les activitats de recerca tenen per objecte proporcionar nous coneixements, entendre el que no s'ha entès en el passat. Per tal d'aconseguir-ho, es necessiten fons, de manera que el primer treball d'un investigador és, de fet, recaptar diners. I necessitem una gran quantitat de fons per a la recerca biomèdica en l'actualitat", explica...


4 min. Barcelona 22/06/2018 23:28\n651x366 Rajoy aplaudit al comitè executiu nacional en què va anunciar la seva renúncia. / TAREK / EFE Rajoy aplaudit al comitè executiu nacional en què va anunciar la seva renúncia. / TAREK / EFE\nMaría Dolores de Cospedal ha triat Catalunya per fer el seu primer acte de campanya. I davant s’hi trobarà un PP català dividit i sense un posicionament oficial a favor de cap dels candidats que comencen avui la carrera per liderar la formació a l’Estat. El president dels populars catalans, Xavier García Albiol, va avisar dilluns que no donarien suport de manera pública a cap dels noms per liderar els conservadors espanyols. Una decisió que lliga amb el fet que al PP català no hi ha una posició unànime a favor de cap aspirant, sinó que els principals quadres estan dividits.


Sis mesos de presó per a l'altre dels implicats als abusos d'Abu Ghraib\nUn tribunal militar dels Estats Units va llicenciar divendres amb deshonor i va condemnar a sis mesos de presó un sergent que va admetre haver comès abusos contra els detinguts a la presó d'Abu Ghraib a finals del 2003, i que s'ha convertit així en el sisè soldat empresonat per aquests fets.\nDesprés de deliberar durant cinc hores i mitja, un jurat de nou militars va sentenciar Javal Davis, que va exercir com a guàrdia a Abu Ghraib i aquesta setmana ha confessat haver trepijat les mans i els peus de diversos detinguts emmanillats, i va reconèixer que es va deixar caure a sobre d'alguns dels presos.\nDesprés que es llegís el veredicte, la mare de Davis va plorar desconsoladament al tribunal. Amb llàgrimes als ulls, Davis va fer al seu pare una abraçada. «Tots els que no siguin els meus familiars poden sortir ara», va dir Davis als assistents després que el jutge, coronel James Pohl, sortís de la sala.\nMentrestant a l'Iraq, dotze d'iraquianes moriren ahir, on els segrestadors d'una periodista italiana donaren de termini fins demà a la nit a Itàlia perquè retiri les seves forces d'aquest país. Per la seva banda, el Comitè dels Ulemes, principal associació religiosa sunnita de l'Iraq, que va boicotejar les eleccions del 30 de gener, va supeditar la seva participació a la redacció de la Constitució a la fixació d'un calendari per a la retirada de les tropes estrangeres.


Foto de Joan Guerrero extreta del documental «La caja de cerillas».\nEn un documental que no em canso de recomanar –La caja de cerillas, de David Airob–, el fotoperiodista Joan Guerrero explica que una vegada va entrar en una nau i el va seguir un fotògraf jove que llavors tot just començava, Samuel Aranda. Allà van topar amb una imatge de les que parlen soles, protagonitzada per un immigrant cuinant un àpat. Guerrero anava a fer la foto i va animar el seu company a disparar ell també: “Samuel, fes-la”. I el fotògraf principiant va replicar: “No, mestre, la foto és teva”. El veterà Joan Guerrero s’emociona quan recorda aquell dia: “Això, els dels cops de colze i els que es pensen que són els reis del mambo de la fotografia no ho farien mai. Quan [el 2012] li van donar el World Press a Samuel, va ser com si me l’haguessin donat a mi. Què dic, molt més”.\nEls dels cops de colze es perden regals preciosos, com les paraules plenes d’agraïment que adreça Joan Guerrero a l’ara reconegudíssim fotoreporter Samuel Aranda. Potser tampoc les sabrien apreciar, acostumats com estan a menysprear l’afecte i a sobrevalorar la mala llet.\nEn aquest món injust –”el món no te l’has de voler menjar, l’has de voler canviar”, diu Guerrero–, està ben vist que algú intenti ser el més alt tallant el cap als altres. Carrega contra una persona i sempre hi haurà qui t’aplaudirà i retuitejarà la teva rancúnia. No només no ens alegren els èxits aliens, sinó que preferim fracassar abans que haver de suportar que als col·legues els vagin bé les coses.\nL’enveja destructiva ens empobreix l’ànima, ens torna pitjors, ens fa perdre temps i energia com si n’anéssim sobrats. Don Quixot ho veia clar: “Todos los vicios, Sancho, traen un no sé qué de deleite consigo; el de la envidia no trae sino disgustos, rencores y rabias“. Només són dignes d’enveja aquelles persones generoses que no envegen ningú. La foto és teva, mestre.


Hospitals en Amassoma - Directori - Llistat - Guia - Hospital - Bayelsa (Província) - Bayelsa - Nigèria - Hospitalsworldguide\nPàgina d'inici › Per país › Nigèria › Bayelsa › Bayelsa (província) › Hospitals en amassoma\nHospitals en amassoma Bayelsa (Província) > Bayelsa > Nigèria\nSi vau anar a un hospital i no va agradar l'atenció mèdica que va rebre, cerqueu altres persones Hospitals en Amassoma en aquesta guia. Representem un dels millors directoris d'hospitals Nigèria i del món, perquè oferim informació precisa i fàcil de visualitzar, de manera que sàpiga ràpidament com anar a l'hospital més proper.\nAmb 6970 habitants, Amassoma és una àrea que té hospitals de referència. Si cerqueu una de les Hospitals en Amassoma que mostra aquesta llista, podeu ingressar l'enllaç de qualsevol hospital que aparegui a la vostra cerca per trobar el vostre número de telèfon o adreça exacta.\nSi heu cercat Hospitals en Amassoma per un hospital que visita amb freqüència, ja sigui perquè és un pacient amb una malaltia crònica o perquè treballa al centre, consulteu el número de telèfon i l'adreça de l'hospital. Si veus algun error, contacta amb nosaltres.\nHospitals en Amassoma per categoria\nNo tothom pot pagar una cita mèdica privada. Per aquest motiu, proporcionem aquí tots els contactes de cada hospital públic Amassoma (Nigèria). Si voleu conèixer aquesta informació, feu clic i introduïu per veure'ls\nSi no sap quin hospital privat visitar Amassoma (Nigèria), aquí trobareu una llista excel·lent que conté tots els hospitals d'aquesta zona. Si necessiteu assistència mèdica i necessiteu saber que les instal·lacions us agradaran, consulteu-ne cadascun fent clic al vostre lloc web des de l'enllaç que oferim\nLlistat de hospitals pròxims a Amassoma


La dieta de l´arròs - Ananda Ioga - Centre de creixement personal a Lleida\nLa dieta de l´arròs\nData de publicació: 29/10/2015\nLa Dieta de l'Arròs\nLa depuració més equilibrada per fer en qualsevol època de l'any. Es fa durant 10 dies, ja que és el temps que tarda la sang en regenerar-se totalment. L'arròs és l'aliment més equilibrat del planeta, el miso ens ajuda a treure totes les toxines i coses que ja no ens serveixen i conté un alt contingut de vitamines i minerals, el gomasi ens enforteix el sistema nerviós i neutralitza l'acidesa de la sang.\nArròs integral rodó biològic\nOli d'oliva de primera premsada en fred\nL'arròs es prepara remullant-lo unes hores dues parts d'aigua per una d'arròs (de 4 a 8 hores). El posem dins d'una olla amb la seva aigua i una mica de sal. Ho deixem bullir uns 45 minuts en olla normal o uns 20 minuts en una olla a pressió. Els temps depenen del tipus l'arròs.\nPodem menjar tantes vegades al dia com vulguem. L'arròs es serveix amb un raig d'oli i una cullerada de postre de gomasi.\nNo es veu aigua. El nostre líquid seran les sopes de miso, que es preparen posant un got d'aigua en una olla, hi desfem una cullerada de postre de miso i ho posem a bullir a foc lent durant uns 3 minuts. Podem prendre tres sopes de miso al dia.\nUna altre cosa important és menjar cada cullerada d'arròs mastegant-la un mínim de 50 vegades ensalivant bé el cereal. El cereal el digerim a la boca amb la nostre saliva, el nostre estómac està preparat per digerir altres tipus d'aliments.\nPer qualsevol dubte podeu trucar al Centre!\nFormació de Professors de Ioga Lleida


Les restes de Camilo Sesto arribaran a Alcoi el 24 d'octubre - Diari La Veu\nEscriba el número 635591\nLes restes de Camilo Sesto arribaran a Alcoi el 24 d'octubre\n11 octubre 2019 18:04h\nLa capella ardent de l'artista es va instal·lar a la seu de l'SGAE a Madrid. Ara, les seues restes viatjaran a Alcoi. / VÍCTOR LEREMA / EFE\nVALÈNCIA. Alcoi, la ciutat natal de Camilo Sesto, rebrà el pròxim dia 24 d'octubre les cendres del cantant i albergarà un multitudinari acte de comiat amb una capella ardent en el saló de plens de l'ajuntament.\nEl consistori alcoià i David Moneo, advocat de l'hereu universal, Camilo Blanes Ornelas, han acordat els actes perquè el veïnat del conegut cantant puguen acomiadar-se definitivament de l'artista, mort el passat 8 de setembre. Ambdues parts han acordat instal·lar una capella ardent a l'Ajuntament, que estarà oberta des de les 11 fins a les 20 hores del dia 24 d'octubre.\nEs preveu que centenars o milers de persones donen el seu últim adéu a l'artista més internacional que ha donat Alcoi, que compta amb la medalla d'or de la localitat. Camilo Sesto va ser proclamat fill predilecte de la ciutat i des del 2018 la localitat té una avinguda amb el seu nom.\nA més, fa uns dies el Consell va decidir concedir-li a títol pòstum la distinció Ambaixador en el marc de la celebració dels actes del 9 d'Octubre.\nLa capella ardent estava prevista per al passat 23 de setembre però es va cancel·lar en l'últim moment fins a conéixer el contingut del testament de l'artista.\nL'acte del dia 24 "tractarà de ser un adéu a Camilo Sesto, emotiu i sentit però senzill, seguint amb el mateix estil de tots els actes realitzats en vida al cantant, que sempre van comptar amb la seua aprovació”, segons un comunicat de l'Ajuntament d'Alcoi.\nCamilo Sesto va ser el primer cantant espanyol a aconseguir el disc de platí i va morir el passat 8 de setembre a Madrid als 72 anys a conseqüència d'una dolència hepàtica per la qual havia ingressat a l'hospital universitari Quirónsalud Madrid.\nEscriba el número 401302


Llenguatge musical: 2016\nEl dia dels innocents!\nAprofitant que demà és el dia dels innocents, avui al Tic Tac amb les granotes, els lleons i els cocodrils hem cantat una cançó que en fa referència i hem conegut les famoses llufes que es pengen a l'esquena.\nLa llegenda diu que les llufes eren dones amagades a les muntanyes del nostre país i que tenien ganes de fer moltes bromes a la gent, sobretot a finals d'any. Per això es va instaurar un dia per a celebrar-ho. Ara, normalment, les llufes es fan amb paper de diari, però antigament també es feien amb fulles de col, pells d'animals de corral o draps.\nEls peixets i les tortugues hem seguit tocant instruments i gaudint de les cançons i les audicions de les festes nadalenques.\nAprofitant un dia com avui us desitjo que tingueu una molt bona entrada d'any amb aquesta cançó:\nAvui a la classe de música hem tocat instruments de petita percussió!\nEls peixets, les tortugues i les granotes ho hem fet amb la cançó de Els Pastorets!\nEls lleons i els cocodrils ho hem fet escoltant la cançó de Les Gallines van pujant. Hem estat treballant el so i el silenci amb aquests instruments!\nHi ha experts que recomanen que la música que escoltin els infants no es limiti exclusivament a cançons de bressol. Els infants tenen la capacitat suficient per gaudir i comprendre tot tipus de composicions complexes. En general es recomana que durant l'etapa de la primera infància es combinin composicions de tots els estils (que recordaran en el futur) amb cançons i melodies curtes i amb sons familiars com els dels animals o la vida quotidiana (que afavoreixin la interacció)\nUs deixo un recula de cançons d'uns amics. Un cd molt recomanable per aquestes festes!\nAvui al Tic Tac hem conegut el violoncel, un instrument de corda fregada. És com el germà gran del violí que ja coneixem.\nHem escoltat El Cant dels Ocells i l'Oh When the Saints amb pizicatto i arquet.\nHem descobert que sona moooolt greu i ens ha agradat molt. Als més grans de la classe també ens ha fet ballar.\nI no hem deixat de cantar, ballar i escoltar cançons, audicions i danses al voltant de les festes nadalenques amb totes les classes.\nUs deixo un vídeo amb la cançó tradicional El Cant dels Ocells que un violoncelista català, Pau Casals, va fer voltar per tot el món demanant la pau.\nFred fred fred, ai quin fred!\nI amb l'arribada del fred comencem amb les cançons, les danses i les audicions per celebrar les festes nadalenques.\nAvui amb els peixets i les tortugues hem començat a cantar alguna cançó de nadal\nAmb les granotes hem fet un tren per quan sigui cap d'any i les campanadas\nAmb els lleons i els cocodrils hem cantat i ballat cançons de la neu amb els mocadors!\nQuan neva, quan neva,\nquan neva al terrat\nla neu cau al meu cap al cap\ni quedo tot nevat\nAmb la música els infants fan servir el seu propi cos com a mitjà de representació i comunicació musical, reconeixen i recorden les lletres de les cançons treballades, s'inicien a l'audició activa, assimilen els primers elements que conformen la música (el so i el silenci, les intensitats, els sons llargs i curts, etc.) i coordinen els moviments de les danses preparades. La música ajuda als infants a relacionar-se amb el seu entorn més proper i els convida a explorar-lo.\nJa começa a fer molt fred i és per això que a les classes de música del Tic Tac hem començat a cantar caçons d'hivern.\n"L'oïda comença a funcionar des del sisè mes de vida prenatal i està estimulada per qualsevol so amb conseqüències benèfiques sobre el desenvolupament de la intel·ligència musical"\nPublicat per Laia a 11:53 Cap comentari:\nAvui hem celebrat la setmana de la música tots i totes juntes explicant el conte de "la cigala i les formigues" acompanyat de molta música i molts instruments!\nHem conegut l'ukelele, un instrument de quatre cordes i ens ha agradat molt!\ni Plató va dir un dia...\nLa música dona ànima a l'univers, ales a la imaginació, consol a la tristesa i alegria a totes les coses.\nEl dimecres vam conèixer el violí, un instrument de corda fregada. D'aquesta família en convidarem algun altre abans de les festes nadalenques (ja us ho ensenyarem). L'hem sentit tocat amb l'arquet i amb pizzicato.\nAmb els peixets hem escoltat la cançó de les campanes, amb les tortugues i les granotes l'endevinalla dels sentits i amb els lleons i els cocodrils el cargol treu banya (que ja cantem molt bé!)\nPublicat per Laia a 8:25 Cap comentari:\navui hem fet pintura en diferentes tècniques tot cantant i escoltant músiques de la tardor i la pluja.\nEls peixets i les tortugues hem fet unes fulles amb les mans de color groc, taronja i vermell:\nLes granotes hem pintat gotes de pluja amb els dits de color lila, blau i blanc!\nEls lleons hem pintat amb rodet una clau de fa de color verd, vermell i lila. Ho hem fet amb tres grups!\nI els cocodrils amb pinzells tots a l'hora! Hem pintat una clau de sol amb els mateixos colors que els lleons.\nEns ho hem passat de conya tot fent música i pintant per preparar-vos una gran sorpresa!!\nPlou, plou, ara plou\nAvui a música hem escoltat una audició de la puja per fer balanceig i massatges com gotes d'aigua amb totes les classes\nUs deixo un vídeo amb uns nens que toquen el violí i el violoncel (instruments de corda que veurem d'aqui uns dies al Tic Tac).\nAmb els peixets hem començat a treballar cançons d'hivern, amb les tortugues i les granotes hem treballat una cançó d'una endevinalla i amb els lleons i cocodrils cançons de pluja amb l'ajuda de papers de diari.\nSabeu qui sóc,\nno faig olor,\nni se'm pot tocar\nsi em vols tastar,\nboca no et caldrà\nno has de mirar,\nSabeu qui sóc??\nDimecres a música vam començar a celebrar la castanyada.\nHo vam fer cantant cançons de castanyes,\nballant danses de la castanyada i escoltant audicions d'aquesta època de l'any.\ntu tens la pell fina i vestir d'eriçó\nUs deixo una rumba perquè la pogueu escoltar a casa:\nSegons Sarget (2003);\nLa música provoca als nens i nenes un augment de la capacitat de memòria, atenció i concentració. És una manera d'expressar-se, estimula la imaginació infantil i al combinar-se amb la dansa, estimula els sentits, l'equilibri i el desenvolupament muscular.\nPublicat per Laia a 10:52 Cap comentari:\nAvui ens han vingut a gravar!\nAvui el Carlos ha passat per totes les classes a gravar els moviments i les cançons que fem a música.\nEntre tots tots i totes hem sentit la guitarra, hem fet balanceig amb una música molt maca, hem ballat amb parelles, seguint el pols lent i ràpid i amb rotllana i hem cantat cançons com la tempesta, la castanya o la petxina!!\nHa sigut una experiencia nova i molt divertida, tot i que alguns no ens agradi gaire tenir una càmera tant grossa a prop de la classe.\nEls infants perceben els sons des d'abans del seu naixement. En aquest moment ja ha començat la seva educació. És molt important parlar amb diferents intensitats i tons i cantar petites melodies inventades. La impregnació sonora és la que contribuirà a l'adquisició d'un bagatge musical àmpli.\nPublicat per Laia a 12:12 Cap comentari:\nLa pluja i la tardor\nAvui a música hem treballat cançons i danses de la tardor, sobretot les que parlen de pluja.\nEntre mocadors, castanyes i fulles de tardor hem anat ballant, cantant i jugent amb la música.\nEls peixets i les tortugues escoltem la tempesta\nLes granotes cantem plou i fa sol\nEls lleons i els cocodrils hem començat a treballar ritmes amb el xim xim xim\nSón moltes les investigacions que demostrar que és molt beneficiós i recompensable parlar als infanta Les famílies hem d'adquirir un comprimís verbal cap a ells i elles perquè puguin tenir un desenvolupament primarenc del cerval i una major comprenció i riquesa del vocabulari. Igual que cantar sempre que s'escaigui petites melodies que us podeu inventar.\nPublicat per Laia a 12:14 Cap comentari:\nAprofitant que fa uns dies vam entrar a la tardor, hem començat a treballar cançons i danses típiques d'aquesta estació de l'any i la castanyada.\nEls peixets i les tortugues hem escoltat moltes músiques, les granotes ja comencem a moure'ns per l'espai i els lleons i els cocodrils cada vegada ballem més bé de dos en dos. Avui hem après a fer canvi de parella!\nEls jocs musicals són de gran ús en els infants. A través de l'escolta, la cançó i la dansa podem emprar diferents jocs que classifiquem d'aquesta manera:\n- Jocs que desenvolupen habilitais musicals: jocs d'audició, de concentració i concursos musicals\n- Jocs que desenvolupen habilitais socials: jocs per presentar-se o conèixe's, d'interacció i de confiança\n- Jocs que desenvolupen la creativitat: jocs per desenvolupar l'expressivitat i la improvisació, endevinalles i de visualització\nPublicat per Laia a 12:18 Cap comentari:\nLa guitarra, un instrument de corda!\nAvui a música hem conegut la guitarra tot cantant cançons de la tardor.\nEls lleons i els cocodrils també hem començat a treballar una audició de Rimsky Korsakov, el Vol del Borinot, que la representem amb mocadors.\nSi voleu escoltar diferents músiques de guitarra aquí us deixo dos enregistraments molt interessants:


Les denúncies i els decomisos per caça il·legal creixen a les comarques de Lleida i les infraccions de pesca baixen\n5 min. Lleida 06/01/2018 13:13\n651x366 El cap dels Agents Rurals a Lleida mostra els galls fers dissecats. / Estela Busoms / ACN El cap dels Agents Rurals a Lleida mostra els galls fers dissecats. / Estela Busoms / ACN\nLes denúncies i els decomisos per caça il·legal han crescut el 2017 a les comarques de Lleida, mentre que les infraccions de pesca continental han baixat, segons dades dels Agents Rurals. En concret, de denúncies de caça en van posar 292, 11 més que el 2016, i es van fer 283 decomisos, 69 més que l'any anterior. El cap dels Agents Rurals de Lleida, Llorenç Ricou, alerta de l'increment de casos de furtivisme professional al Pirineu, on s'han interceptat en els últims dos anys quatre grups organitzats que havien arribat de fora de Catalunya per caçar il·legalment isards, muflons o cabirols amb armes prohibides. Pel que fa als decomisos, una de les actuacions més destacades del 2017 va ser la troballa de 40 galls fers i altres exemplars d'espècies protegides, tots dissecats, en un domicili particular de Canejan, a la Vall d'Aran. Ara són en dependències dels Agents Rurals de Lleida mentre el jutjat de Viella n'investiga la procedència legal. La seva tinença pot constituir un presumpte delicte contra la fauna, castigat amb pena de presó de sis mesos a dos anys i multes econòmiques.\nL'última actuació contra grups organitzats de furtius va ser a mitjans de novembre quan es van denunciar tres homes a Alins (Pallars Sobirà), on havien abatut quatre muflons i un isard, tots mascles, dins la Reserva Nacional de Caça de l'Alt Pallars i el Parc Natural de l'Alt Pirineu. Els furtius duien una arma amb un silenciador acoblat per evitar ser detectats pel so que produeixen els trets i un aparell de visió que juntament amb les característiques de l'arma els permetia fer captures a molta distància. Un d'ells, veí de Jerez de la Frontera, ja va ser denunciat el novembre del 2016 per pràctiques furtives a la zona. De fet, de xarxes de caçadors furtius professionals com aquesta se n'han detectat tres més des del 2016, en dues actuacions a Alt Àneu i una a Espot.\nEl cap dels Agents Rurals de Lleida explica que "són gent benestant, jove, preparada físicament, que intenten abatre el màxim nombre de trofeus cinegètics a les nostres muntanyes", i afegeix que actuen "com si fos una competició". Utilitzen armes prohibides com ara fusells d'un sol tret amb silenciador, sovint els acompanyen guies locals i porten roba i vehicles de camuflatge. "Aquests grups organitzats ens preocupen perquè són perillosos, no respecten la normativa i intenten fugir", assegura Ricou. De fet, els tres homes enxampats a Alins també van ser denunciats al jutjat de Tremp per temptativa d'atemptat als agents de l'autoritat perquè es van saltar el dispositiu muntat per aturar-los.\nEl grup especial d'antifurtivisme dels Agents Rurals és l'encarregat d'investigar aquest fenomen i a vegades troben pistes a les xarxes socials, on els mateixos caçadors pengen fotos amb els trofeus de caça, encara que els hagin obtingut de forma il·legal. "Si un furtiu no pot esbombar la seva actuació no és feliç. Hi ha un component de risc que els motiva", remarca Ricou. En tot cas, com que els infractors fan tot el possible per passar desapercebuts, els Agents Rurals demanen col·laboració ciutadana per localitzar-los.\nDenúncies i decomisos\nEl 2017 els Agents Rurals van interposar 206 denúncies en l'àmbit de caça i protecció dels animals a les comarques de la plana de Lleida i 86 al Pirineu (el 2016 van ser 202 i 79). Les denúncies més freqüents són per ús d'arts i mètodes de caça prohibits (79 a la plana i 14 al Pirineu), com ara xarxes japoneses o abatibles per capturar ocells fringíl·lids, però també n'hi ha una llarga llista per falta de llicència de caça, falta de permís d'armes, per caçar en espais protegits o sense el permís del vedat. Pel que fa als decomisos, se'n van fer 197 a la plana i 86 al Pirineu (el 2016 van ser 121 i 86), principalment d'armes, mètodes de caça il·legals i animals vius i morts.\nEn el cas de la pesca continental, l'any passat els Agents Rurals van interposar 268 denúncies en llacs, pantans i rius de tota la demarcació, 84 menys que el 2016 i gairebé la meitat que el 2014. Ricou atribueix aquest descens a l'efecte coercitiu de les multes i al fet que cada vegada són més conegudes les infraccions de la nova llei de pesca. La majoria de les denuncies també són per no tenir llicència o permís, utilitzar mètodes o esquers prohibits, o pescar de nit, quan no està autoritzat. Als llacs d'alta muntanya del Pirineu també s'enxampen encara pescadors que sobrepassen el límit de captures de truites. Els decomisos de pesca van baixar de 288 el 2016 a 171 el 2017.\nInvestigació de l'origen dels galls fers dissecats\nMentrestant, ja han començat les investigacions amb proves d'ADN i de plomatge per determinar la data de la mort i l'origen geogràfic dels 41 galls fers dissecats localitzats al novembre a la Vall d'Aran juntament amb quatre galls de lira, tres grèvols i un becut, tots espècies protegides. Al Pirineu català està prohibit caçar galls fers des del 1979, però aquesta pràctica sí que està permesa en alguns països de l'est d'Europa com ara Romania. Els animals han estat comissats cautelarment fins que el propietari, veí de Barcelona, en pugui acreditar la procedència legal. Si hi ha exemplars que es demostra que són autòctons catalans i que van morir després del 1979, quedarà acreditat que es van caçar de forma furtiva.\nUna ordre de la Generalitat valora econòmicament cada gall fer amb 1.800 euros. La seva tinença pot constituir un presumpte delicte contra la fauna, castigat amb pena de presó de sis mesos a dos anys o multa de vuit a 24 mesos. La possessió també constitueix una infracció administrativa molt greu de la llei de protecció dels animals, que se sanciona amb multa de 2.001 a 20.000 euros.


Arxius d'autor : Espai Jurídic\nInici Arxius d'autor : Espai Jurídic\nEstic malalt, no puc treballar\nEstic malalt i no puc anar a treballar, ni ara, ni en els pròxims dies, setmanes, o mesos. El meu metge de capçalera m’ha donat la baixa. En què consisteix la incapacitat temporal? Qui pot accedir a la prestació? Quant van a pagar-me?\nQuè és la incapacitat temporal (IT)?\nÉs un subsidi diari que cobreix la pèrdua de rendes mentre el treballador no pot treballar i està rebent assistència sanitària. S’inicia al quart dia de la baixa expedida pel metge de capçalera, si és per malaltia comuna o per accident no laboral. Si la baixa es deu a accident de treball o malaltia professional, la IT comença l’endemà.\nA qui competeix?\nEn general, els informes de baixa, de confirmació de baixa i d’alta els estenen el servei públic de salut o les mútues d’accidents de treball i malalties professionals, i les empreses col·laboradores. En tot cas, el reconeixement del dret al subsidi és competència de l’Institut Nacional de la Seguretat Social, l’Institut Social de la Marina i les mútues, que també s’encarreguen de fer front al pagament de la prestació.\nL’Institut Nacional de la Seguretat Social i l’Institut Social de la Marina per als treballadors del mar poden emetre l’alta mèdica a tots els efectes. Esgotat el primer any, són aquestes institucions les úniques competents per reconèixer la pròrroga de sis mesos, iniciar l’expedient d’incapacitat permanent o emetre l’alta. També per emetre una nova baixa mèdica si aquesta es produeix en els 180 dies següents a l’alta.\nEl reconeixement i pagament de la incapacitat temporal correspon, segons l’opció que hagi realitzat l’empresari per a la seva cobertura, a l’Institut Nacional de la Seguretat Social o a la mútua corresponent.\nQuins requisits he de complir per poder accedir-hi?\nSón beneficiaris d’aquesta prestació els treballadors de tots els règims de la Seguretat Social, sempre que portin 180 dies cotitzats en els 5 anys anteriors si és IT per malaltia comuna. Per a les baixes per accident, sigui o no de treball, i per malaltia professional, no s’exigeixen cotitzacions prèvies.\nEls treballadors afiliats en els règims especials són, en general, assimilats als del règim general en qüestions d’incapacitat temporal, si bé s’afegeix el requisit d’estar al corrent del pagament de les quotes de les quals siguin responsables.\nSi la baixa és per malaltia comuna o per accident no laboral, es cobra el 60% de la base reguladora entre el quart dia i el vintè. A partir del dia 21, es cobra el 75%.\nEn el cas d’una malaltia professional o accident de treball, es cobra el 75% de la base reguladora des de l’endemà de la baixa en el treball.\nQui em paga?\nEn general, l’empresa fa el pagament delegat amb la mateixa periodicitat que els salaris. En els casos de malaltia comuna o accident no laboral, el pagament corresponent al període entre el quart i el quinzè dia va a càrrec de l’empresari, i a partir del setzè, l’INSS o de la Mútua.\nSi estem parlant de treballadors per compte propi, el pagament ho realitza directament l’entitat gestora o la mútua competent.\nEl subsidi s’abona mentre el treballador estigui de baixa, fins a un màxim d’un any prorrogable per altres sis mesos, sempre que es prevegi que en aquest temps es pot curar, si no, es començaria a parlar d’incapacitat permanent. En aquest termini, s’inclouen també les recaigudes.\nEn els casos de períodes d’observació per malaltia professional, el període màxim és de sis mesos, prorrogables per altres sis, quan es consideri necessari per a l’estudi i diagnòstic de la malaltia.\nEs prorroga l’ajuda a aturats de llarga durada\nRef. CJ 89298/2016\nEl 15 d’abril de 2016 vencia el termini perquè els aturats puguin presentar la sol·licitud d’incorporació al Programa d’Activació per a l’Ocupació. Per evitar una discontinuïtat en l’aplicació de les mesures contingudes en el mateix i la consegüent desprotecció dels treballadors aturats, el Govern aprova amb caràcter urgent el Reial decret-llei 1/2016.\nEn aquesta mateixa línia i per raons anàlogues, el RD-llei 1/2016 prorroga el programa de requalificació professional de les persones aturades que esgotin la seva protecció per desocupació (Pla Prepara), regulat en el Reial decret-llei 1/2011, d’11 de febrer, basat en accions de polítiques actives d’ocupació i en la percepció d’una ajuda econòmica d’acompanyament.\nPels mateixos motius, s’estableix que la pròrroga del programa entri en funcionament l’endemà, això és el 16 d’abril de 2016.\nReial decret-llei 16/2014\nL’aprovació del Reial decret-llei 16/2014, de 19 de desembre, pel qual es regula el Programa d’Activació per a l’Ocupació, va ser conseqüència de l’Acord entre el Govern i els interlocutors socials.\nComptava amb l’aval de la Unió Europea, doncs es tracta de mesures coherents amb les Recomanacions específiques del Consell de la Unió Europea relatives al Programa Nacional de Reformes de 2015 d’Espanya. En particular, la tercera d’aquestes Recomanacions insta a prendre mesures per augmentar la qualitat i eficàcia de l’ajuda i de l’assessorament per a la cerca d’ocupació.\nAquest programa, extraordinari i específic, es dirigeix als treballadors aturats de llarga durada que es troben en una situació d’especial necessitat, amb càrregues familiars, i que realitzen una cerca activa d’ocupació.\nEl programa inclou com a novetat destacada la possibilitat de compatibilitzar la prestació amb la remuneració rebuda en treballar per compte d’altri, amb la finalitat de facilitar la inserció d’un col·lectiu amb especials dificultats per inserir-se al mercat de treball. Així el 87% de les persones contractades, acolliments a la compatibilitat, han mantingut la seva ocupació després de finalitzar el programa.\nNovetats introduïdes pel RD-llei 1/2016\nEl reial decret-llei consta d’un article únic, una disposició transitòria i tres disposicions finals.\nL’article únic del RD-llei 1/2016 es refereix a les novetats al Programa d’Activació per a l’Ocupació, mentre que la Disp. Fi. Segona prorroga el programa de requalificació professional (Pla Prepara) incorporant també algunes modificacions:\n- Programa d’activació per a l’ocupació (PAE):\nEstableix la data 1 d’abril de 2016 per estar inscrit com a demandant d’ocupació en el Servei Públic d’Ocupació (art. Únic. U). La disposició transitòria única permet la incorporació al programa a aquelles persones que reuneixin tots els requisits d’accés excepte el relatiu a la inscripció com a demandant d’ocupació a data 1 d’abril de 2016, en el cas que es trobessin inscrites a data 1 de desembre de 2014.\nEstén un any més, fins al 15 d’abril de 2017, el termini de sol·licitud d’incorporació al programa (art. Únic. Dos).\n- Programa de requalificació professional (PLA PREPARA)\nEs redueix del 20% al 18% la taxa d’atur requerida per a l’aplicació del Pla PREPARA (RD-Llei 1/2011 i RD-Llei 1/2013), programa de requalificació professional de les persones que esgotin la seva protecció per desocupació (disp. fi. segona).\nTal com s’estableix en l’exposició de motius el propi RD Llei 16/2014, a data de 31 de març de 2016 s’ha atès a 161.583 aturats de llarga durada. A tots ells se’ls ha realitzat un Itinerari Personalitzat d’Inserció.\nA més, s’han beneficiat de la prestació econòmica de 426 euros gairebé 100.000 persones (99.410).\nUn 16% dels beneficiaris de la prestació han estat inserits al mercat laboral (15.212), amb dades de febrer, fregant en algunes comunitats autònomes el 30% d’inserció.


L'alcalde de Cervera Ramon Royes ha presentat una denúncia als Mossos d'Esquadra per insults i cartes amb amenaces\nterritoris.cat/Josep A. Pérez 14:35 15/11/18\ndenúncia mossos cartes cervera ramon royes amanaces\nCartes amb insults a Ramon Royes\nL'alcalde de Cervera, Ramon Royes ha presentat aquest dijous una denúncia als Mossos d'Esquadra, després d'haver rebut una carta amb amenaces. El Paer en Cap de Cervera ha explicat que el passat dilluns dos individus el van insultar dient fill de puta després d'un Viva Espanya, quan es trobava a la plaça Major de la capital de la Segarra, acompanyat de diverses persones.\nD'ençà que el passat cap de setmana, Royes es negués a treure la pancarta demanant la llibertat dels presos polítics, que es trobava a la balconada de la Paeria cerverina, per la celebració de la festa dedicada al pilot de motociclisme Marc Màrquez, la tensió mediàtica al voltant del paer ha sigut extraordinària, i en les xarxes i mails públics i privats els comentaris desagradables han estat continus.\nCal recordar que l'esmentada Pancarta, la van despenjar tres persones la matinada de dissabte, acte enregistrat per les càmeres de seguretat, i el consistori la va tornar a col·locar tan aviat com va ser possible, motiu pel qual el pilot cerverí no es va dirigir als seus seguidors des de la balconada, com havia fet en altres ocasions.\nEl Paer ha assegurat que en els darrers dies les amenaces i insults han estat continus, i la carta rebuda aquest dijous ha sigut el motiu de presentar una denúncia davant els Mossos d'Esquadra, tot per mantenir al balcó de la Paeria una pancarta de suport als Presos Polítics.\nDones Nèvia donen el tret de sortida a La Marató 2018 de Guissona


14/03/17. Escòcia es rebel·la. El Punt Avui. - Gironès per la independència\n14/03/17. Escòcia es rebel·la. El Punt Avui.\nLONDRES - 14 març 2017 2.00 h\nEscòcia es rebel·la\nSturgeon anuncia un nou referèndum sobre la independència a partir de la tardor del 2018\nHolyrood votarà si demana permís a Londres per fer-lo\nEls nacionalistes irlandesos i gal·lesos també reclamen el seu dret a decidir\nNicola Sturgeon, en un acte a la ciutat de Glasgow Robert Perry / EFE Foto: Arxiu.\nFeia temps que ho advertia i finalment ahir la primera ministra escocesa, Nicola Sturgeon, va anunciar la convocatòria del segon referèndum, mentre a Westminster es debatia la llei del Brexit. Va dir que la consulta se celebrarà entre la tardor del 2018 i la primavera del 2019, enmig de les negociacions del Brexit entre Londres i Brussel·les. També va explicar que la pregunta de la consulta la decidirà el Parlament escocès. “Qualsevol pas que fem ha de ser perquè ho decidim nosaltres, no perquè algú ho decideix per nosaltres”, va etzibar Sturgeon.\n“Aquest és el nostre pla: primer, seguiré defensant els interessos d'Escòcia mentre durin les negociacions del Brexit; segon, faré el que calgui perquè Escòcia tingui la possibilitat de triar al final del procés entre l'opció de seguir el Brexit dur del Regne Unit o bé esdevenir un país independent capaç de tenir una relació d'igual a igual amb la resta del Regne Unit i amb Europa.”\nSturgeon va anunciar que la setmana que ve demanarà al Parlament de Holyrood que sol·liciti l'ordre de la secció 30 al Parlament de Westminster, és a dir, el permís de Londres per poder convocar un referèndum vinculant a Escòcia, com van fer amb David Cameron per al plebiscit del 2014. El Partit Nacional Escocès (SNP) i els Verds tenen majoria al Parlament de Holyrood. “El Regne Unit és cada cop més autoritari i el llenguatge de socis ha desaparegut”, va continuar exposant Sturgeon. I hi va afegir: “Hem donat al Parlament britànic totes les oportunitats perquè es comprometés [...]. No controlem el tempo de les negociacions del Brexit, així que hem de fer els nostres plans d'acord amb el que ja sabem.” Mentre que el 23 de juny el Regne Unit va votar per sortir de la UE, el 62% dels escocesos van votar per quedar-s'hi.\nLa resposta de Theresa May no és clara. En principi, no es preveu que accepti una nova consulta escocesa i no es pot permetre el luxe de perdre Escòcia. “Vull negociar un acord que funcioni per al conjunt del Regne Unit i que inclogui la gent escocesa. És per això que hem estat treballant amb les administracions transferides i hem escoltat les seves propostes”, va dir després de l'anunci de Sturgeon.\n“La visió de túnel que el Partit Nacional Escocès ha mostrat avui és profundament lamentable i crea més divisió i incertesa a Escòcia, sobretot quan els fets indiquen que la majoria dels escocesos no volen un segon referèndum. En lloc de jugar a fer política amb el futur del nostre país, el govern escocès s'hauria de centrar a oferir un bon govern i serveis públics per als escocesos. La política no és un joc”, va sentenciar May.\nMay manté el suspens\nTambé va dir que ha escoltat les demandes escoceses, mentre que Sturgeon li recrimina precisament que no se'ls hagi pres seriosament. La premier no confirma si acceptaria la nova consulta. Fa dues setmanes, va acusar Sturgeon de mala gestió i va dir que no seria tan tova com Cameron, que va acceptar la consulta del 2014.\nAleshores es va imposar el no per 55% a 45%. Les diferències s'han igualat al 50% segons l'últim sondeig d'Ipsos Mori, la setmana passada. El punt d'inflexió va ser quan, el 17 de gener, es va anunciar el trencament total amb la UE, el que s'anomena Brexit dur. Sturgeon havia proposat un Brexit suau –mantenint l'accés al mercat únic– a canvi de no convocar la nova consulta. “L'anunci d'Escòcia és molt seriós, perquè, just quan comencin les negociacions del Brexit, els escocesos podrien votar per segregar-se i continuar a Europa, i això seria devastador per al país. Suposa una pressió extra per al govern”, va explicar a El Punt Avui Lord Ahmed, membre de la Cambra dels Lords. “Si el govern denega el referèndum, aleshores els nacionalistes agafaran impuls; es tracta d'una partida política.”\nEl líder dels Verds escocesos, Patrick Harvie, va confirmar que votaria a favor de la demanda de l'ordre de la secció 30. “El vot dels escocesos i la nostra veu han estat ignorats pel govern tory a Westminster, un govern que no vam votar, i per la feble oposició laborista.” Per la seva banda, la líder dels conservadors escocesos, Ruth Davidson, va qualificar la proposta de Sturgeon de “nociva i irresponsable”.\nL'anunci de Sturgeon ha complicat les coses a May i ha esperonat els nacionalismes. Per la líder del Partit Gal·lès, Leanne Wood, la independència d'Escòcia podria significar “la fi del Regne Unit com a estat”. “S'ha d'obrir un debat nacional per explorar totes les opcions, inclosa la independència del País de Gal·les”, va afirmar. Així mateix, Michelle O'Neill, líder del Sinn Féin, va reclamar un referèndum sobre la unitat d'Irlanda “com més aviat millor”.\nFaré el que calgui perquè Escòcia pugui triar al final del procés [del ‘Brexit']\nLa visió de túnel que l'SNP ha mostrat avui és profundament lamentable\nS'ha d'obrir un debat nacional per explorar totes les vies, inclosa la independència del País de Gal·les\nLÍDER DEL PARTIT GAL·LÈS\nSi el govern denega el referèndum, els nacionalistes agafaran impuls; és una partida política


Un home de 82 anys mata a ganivetades la seva dona de 78\nEls serveis funeraris s'enduen el cos de la víctima.\nEls Mossos han rebut l'avís d’una persona que informava que els seus pares estaven ferits a dins de casa seva\nActualitzada 06/08/2018 a les 18:12\nEls Mossos d'Esquadra han detingut un home per la mort de la seva dona al districte de Sants-Montjuïc a Barcelona. Els fets s'han produït aquest dilluns poc després d'un quart de dues del migdia quan els Mossos han rebut l'avís d’una persona que informava que els seus pares estaven ferits a dins de casa seva.\nEn arribar al lloc, els agents han pogut constatar que la dona, de 78 anys i nacionalitat espanyola, havia mort a causa de les ferides provocades per una arma blanca i el SEM no ha pogut fer res per salvar-li la vida. L’home, de 82 anys i nacionalitat espanyola, estava ferit en estat greu, també per arma blanca, al terra del domicili i els serveis mèdics l’han traslladat a un hospital.\nEl TSJC ha informat que no constaven antecedents de violència entre la parella i que el jutjat d'instrucció número 22 en funcions de guàrdia ha procedit a l'aixecament del cadàver de la víctima. El jutjat procedirà a la inhibició al jutjat de violència. Els Mossos han detingut l’home com a presumpte autor d’un homicidi i han obert una investigació per tal d’esclarir els fets.\nComenta el contingut : Un home de 82 anys mata a ganivetades la seva dona de 78


Martí Càlix, nou secretari de finances de les joventuts d’esquerra - El Montònec de Font-rubí\nMartí Càlix, nou secretari de finances de les joventuts d’esquerra\nEl regidor de l’Ajuntament de Font-rubí Martí Càlix és escollit Secretari Nacional de Finances i Administració de les Joventuts d’Esquerra Republicana.\nDissabte, 24 de novembre de 2018 a les 19:31h\nEl passat cap de setmana les Joventuts d’Esquerra Republicana han celebrat el seu 28è Congrés Nacional a Vic. Durant les jornades, que han concentrat prop de 500 joves, s’ha aprovat una ponència organitzativa i s’han renovat diferents òrgans com la permanent nacional.\nEl regidor de l’Ajuntament de Font-rubí Martí Càlix Tarrida ha estat escollit com a Secretari Nacional de Finances i Admisitració dins el nou equip encapçalat per Pau Morales.\nNascut el 1996 Càlix actualment és estudiant de Direcció Comercial i ADE i assumeix aquesta responsabilitat després de diverses responsabilitats a nivell local i regional dins del Jovent Republicà entre les quals destaca la secretaria d’organització de la federació Penedès-Anoia.\nEl nou full de ruta que proposa el Jovent Republicà\nUn dels documents aprovats al 28è Congrés Nacional del Jovent Republicà és una proposta de resolució que exigeix a tots els actors polítics una negociació estratègica per fer efectiva la República així com arribar a acords per construir un mur sòlid antifeixista i antirepressiu davant les vulneracions de drets que vivim.\nEl document, que va més enllà de la retòrica, planteja els diferents àmbits en què l’independentisme ha d’augmentar la seva força per “per invertir la correlació de forces envers l’Estat i ser capaços de fer valer la voluntat popular”. Aquets fronts són l’augment de les complicitats internacionals, un municipalisme republicà més fort, més polítiques republicanes a les institucions, una forta presència al carrer i promoure l’afiliació cap a un sindicalisme estudiantil i laboral nacional i de classe.


Ajuda a fer pressió pel canvi de nom del show Psicótico\nDimarts, 22 Juliol 2014 02:00\nEl Castillo de las Tinieblas és un restaurant a Gavà que ofereix espectacles de terror en directe. Ja fa un temps que duen a terme l'espectacle "Psicótico" el qual associa els problemes de salut mental amb violència, perillositat i tenebrisme. Aquest és un dels estereotips més perjudicials al qual ens enfrontem les persones amb problemes de salut mental.\nDes de l’equip d’activistes Alerta Estigma hem demanat a l’empresa promotora de l’espectacle que canviï el nom d’aquest i que retiri la publicitat i el contingut discriminatori, però fins ara no ens han fet cas, eludint tota responsabilitat al respecte.\nPer això necessitem que ens ajudis a fer pressió perquè s'escolti la nostra veu: envia-li un correu a l'empresa demanant que canviïn el nom i la publicitat d'aquest espectacle.\nCOM PUC FORMAR PART D’AQUESTA PRESSIÓ COL·LECTIVA:\nContacta via email o correu postal amb l’empresa promotora de l’espectacle i demana a títol personal que atenguin la petició d’Obertament.\nDADES DEL CONTACTE: A l'atenció de Juan Carlos Bonet


Política i Galetes - Soporte Informático Empresas - Servicios informáticos empresas - Mantenimiento informático empresas\nPolítica i Galetes\nD’acord amb el que estableix la Llei 34/2002, de 11 de juliol, de Serveis de la Societat de la Informació i de Comerç Electrònic i el Real Decret 13/2012, cal informar que Awerty Servicios Informáticos S.L. ( en endavant, AWERTY) utilitza cookies o dispositius que es descarreguen al seu equip per emmagatzemar informació.\nCoockies de personalització\nLes cookies tècniques permeten la navegació i l’ús de les diferents opcions o serveis que ofereix aquesta pàgina web. És el cas d’aquelles que permeten identificar la teva sessió, realitzar el procés de compra de la teva comanda i utilitzar elements de seguretat a la navegació. Aquestes cookies són persistents i no desapareixeran quan tanquis el teu navegador.\nLes cookies de personalització que permeten que pugui accedir a la nostra pàgina web i que recordem l’idioma que has escollit a la teva primera visita. Aquestes cookies són persistents i no desapareixeran al tancar el teu navegador.\nLes cookies d’anàlisi no permeten identificar. Utilitzem les cookies de Google Analytics que permeten recollir informació sobre com els usuaris interactuen amb la nostra pàgina web, per analitzar de forma agregada aquestes conductes i poder introduir-hi millores.\nLes cookies de complement per intercanviar continguts socials són gestionades íntegrament per Facebook i Pinterest. Integrem a la nostra pàgina web “mòduls de complement de continguts socials” que faciliten als membres de xarxes socials intercanviar continguts.\nPots deshabilitar l’ús de les cookies pròpies i de tercers mitjançant la configuració de les opcions del navegador instal•lat al teu ordinador.\nEn el menú d’Internet Explorer de la teva versió, selecciona: “Eines”, “Opcions d’Internet”, “Privacitat”, “Configuració”, mou el control desplaçant totalment cap a dalt per bloquejar totes les cookies i, a continuació, selecciona “Acceptar”.\nEn el menú de Chrome, selecciona: “Configuració”, “Mostrar opcions avançades”, “Configuració de contingut”. Apareixerà una finestra en la que pots decidir deshabilitar les cookies.\nEn el menú de Mozilla, selecciona: “Eines”, “Opcions”, “Privacitat”, “Utilitzar configuració personalitzada per a l’historial”. Apareixerà l’opció per desactivar les cookies desmarcant la casella corresponent.\nSi desitges obtenir informació sobre com deshabilitar les cookies d’altres navegadors, si us plau, consulta en el menú del navegador que utilitzes.\nFinalment, cal informar que deshabilitar l’ús de cookies de tercers no incideix en les funcionalitats que ofereix la nostra pàgina web.


XAREL·10: 401.- Un bon partit de tennis\nEn el joc número 11 del segon set!!\nNo estic segur que calgui que sigui així, però em surt que els dos van guanyant el seu servei, assumint que comença el segon set en Rafa, i que fins que van empatats 5 a 5 i és llavors quan el suïs trenca el servei i guanya els dos jocs finals que calen de diferència per endur-se la victòria. Ui, he dit suïs? No deu ser que l'altre és mallorquí, oi? Que tota semblança amb la realitat deu ser coincidència... tot i que diria que era pista ràpida, i no gran slam, ja que seria al millor de 5 sets...\n1-0 (Saca Roger, joc Roger)\n2-0 (Saca Rafa, joc Roger)(trenca el servei)\n3-0 (Saca Roger, joc Roger)\n3-1 (Saca Rafa, joc Rafa)\n4-1 (Saca Roger, joc Roger)\n4-2 (Saca Rafa, joc Rafa)\n5-2 (Saca Roger, joc Roger)\n5-3 (Saca Rafa, joc Rafa)\n6-3 (Saca Roger, joc Roger)\n0-1 Saca Rafa, joc Rafa\n1-1 Saca Roger, joc Roger\n1-2 Saca Rafa, joc Rafa\n2-2 Saca Roger, joc Roger\n2-3 Saca Rafa, joc Rafa\n3-3 Saca Roger, joc Roger\n3-4 Saca Rafa, joc Rafa\n4-4 Saca Roger, joc Roger\n4-5 Saca Rafa, joc Rafa\n5-5 Saca Roger, joc Roger\nI, efectivament, com ha dit en XEXU, al joc onzè, li ha de trencar el servei en Roger al Rafa.\n6-5 Saca Rafa, joc Roger\n7-5 Saca Roger, joc Roger\n(Em va fatal l'ordinador, a veure si aconsegueixo enviar-ho)\nquè es trencar el servei? que coi es un set? què es això del tennis? per quant una endevinalla sobre criquet?\nHa, ha, no pretendràs que a la meva edat m'aprengui les normes del tennis. Jo sóc més aviat de saber a quina casa viuen les piranyes de l'Assumpta.\nHehehehe què boniques les piranyetes!! ;-))\nMe catxis, em vaig perdre el torneig de Vila-seca :)\nVigila que se't tiraran a sobre perquè has posat un enigma on en Rafa perd! No seràs francès? :D\nNo em sé les normes del tenis. Crec que si hi ha empat a 5-5 cal guanyar per dos llavors seria, com han dit, al joc 11. També em sona que hi ha un joc especial "no-sé-què break" que té normes diferents on treuen els dos però no sé quan s'aplica.\nEl "tie break" és quan empaten a 6 ;-)\nFaig tard, era a l'onzè joc del segon set.\nEn tot cas, l'important és que en Roger guanyés a en Rafa. Justícia per al millor tennista de tots els temps!\nHahaha, m'encanta el comentari del Porquet, i en Federer em cau bé. Però què dir de Pete Sampras! Que n'hi ha hagut de molt bons, eh!\nJo, com PONS i ALLAU, no domino gens les regles del tennis i per això li vaig posar l'etiqueta difícil a aquest enigma. Però per sort, veig que n'hi ha que ho teniu molt per la mà això de la raqueta i de seguida heu vist clar que la solució era "el joc 11 del 2n. set" com molt bé diu en XEXU al primer comentari. Felicitats!!\nEn el que aneu una mica més despistats és en identificar als jugadors, però si en Roger i en Rafa són dos xicots d'aquí del poble :-DD\nPer cert, que aquest no és l'únic partit que han jugat. En van fer un altre que explico a l'enigma de demà... a veure si, tan experts en tennis com sou, també us en sortiu tan bé. ;-)\nA mi m'agrada molt veure un bon partit de tennis per la tele (mai n'he vist cap "en directe" ni tinc la menor idea de jugar-ne) però fa molts anys el meu pare em va ensenyar -mirant partits per la tele, és clar- les regles i tot i m'hi vaig aficionar. Recordo partits boníssims entre John McEnroe i Ivan Lendl... hi havia molta rivalitat entre ells... què bons tots dos!!\nLamentablement demà no podré jugar a aquest segon enigma de tennis... quina llàstima! Espero que n'hi hagi un tercer, MAC!! que dijous ja tornaré a ser per aquí!! :-))\nXeXu! En Sampras era un màquina! Amb el meu germà sempre dèiem que tenia pinta del típic fill de granger yankee.\nAra, a part d'en Federer, jo sempre he estat molt fan d'en Stefan Edberg i d'en Boris Becker. Oposats els dos, però genials en la seva manera de jugar!\nI en dones, sempre i sempre i molt de n'Steffi Graf... m'encantava!


El conseller de Territori destaca l'aposta de VNG per l'àmbit del mar\nEl conseller de territori i Sostenibilitat, Santi Vila, a port pesquer\nSanti Vila visita la façana marítima i dóna a conèixer un augment del 80% en l'activitat de port comercial. La Generalitat invertirà aquest any 300.000€ al port\nEl conseller de Territori i Sostenibilitat, Santi Vila, va ser dissabte a VNG i va confirmar l'aposta de la Generalitat de Catalunya pel port de la ciutat. Vila va constatar la bona salut dels ports gestionats per la Generalitat i va dir que "el port de Vilanova té un paper rellevant, funciona molt bé, això ens obliga a seguir compromesos amb la seva renovació".\nL'alcaldessa, Neus Lloveras, que va acompanyar el conseller en la seva estada a la ciutat, va mostrar la seva satisfacció perquè Ports farà una inversió mínima de 300.000 euros a la ciutat aquest any. "Això és molt important en un moment que la ciutat està treballant per obrir-se al mar".\nPrecisament el motiu de la visita de Santi Vila a VNG va ser conèixer els actius de la ciutat en relació al mar i el treball que s'està realitzant com a clúster nàutic. El conseller va celebrar el lideratge de la ciutat en relació a l'àmbit marítim i va mostrar la voluntat de la Generalitat d'estar al costat de Vilanova. "Des del punt de vista de projecte de ciutat", va manifestar Vila, "és coherent que Vilanova pugui apostar per obrir-se al mar, és molt sensat que la ciutat jugui fort".\nSanti Vila va començar la visita a l'Ajuntament, on va signar en el llibre d'honor i es va reunir amb diferents regidors i regidores del govern. Posteriorment es va desplaçar al port, on va poder veure la llotja del peix, el moll pesquer i el comercial. Finalment el conseller de Territori es va ser també al Club Nàutic.\nSegons el Departament de Territori i Sostenibilitat durant el primer trimestre de 2013 el port de Vilanova i la Geltrú ha mogut un volum de 127.285 tones de mercaderies, de les quals el 92% son exportacions a països del nord d'Àfrica i de la resta de la Unió Europea. El 8% restant son mercaderies importades. Els principals productes transportats han estat sal per al desgel, material siderúrgic i fusta. Aquestes xifres representen un increment d'activitat del 80% respecte el primer trimestre de l'any passat.\nÀlbum de fotos de la vista AQUÍ


Els talls masculins de l’estiu | Carol Bruguera\nTags: cabells home estiu 2019, cabells llarg per home, dibuixos al cabell, Spiky, tall de cabells degradat, talls masculins, tendències cabells home\nEls talls masculins de l’estiu\nArriba la calor i es renoven els talls de cabell buscant comoditat i estil per l’estiu. Abans de vacances passa’t pels nostres salons i t’aconsellarem quines són les millors opcions pel teu estiu, igualment avui t’avancem els talls top de la temporada.\nEl tall estrella de les últimes temporades sense cap mena de dubte és el degradat.\nAquest pot tenir moltes variants: un tall que comença des de l’afaitat o jugar amb diferents mides, dependrà del teu estil.\nUna de les varietats estrella d’aquest estiu d’aquest pentinat és l’Spiky. Aquest consisteix a fer un degradat a la part baixa del cap i deixant la part alta una mica més llarga, sense que sigui un tupè, i pentinat tot al centre del cabell en forma d’una subtil cresta!!\nSi vols lluir un cabell més llarg, els talls de tendència són desfilats i despentinats, amb efecte mig moll que s’aconsegueix amb un texturitzador.\nI si t’atreveixes a tot, sàpigues que jugar amb els dibuixos, línies o degradats extrems és l’última tendència!


Hospitals en Phatthalung - Directori - Llistat - Guia - Hospital - Tailàndia - Hospitalsworldguide\nPàgina d'inici › Per país › Tailàndia › Hospitals en phatthalung\nHospitals en phatthalung Tailàndia\nHospitalsworldguide és una web molt rendible, ja que conté informació que pot ser molt útil per a les persones que busquen Hospitals en Phatthalung. Per això tenim l'ajuda dels nostres usuaris. Preguem que si veieu informació incorrecta a l'expedient d'un hospital, feu-nos-ho saber.\nÉs la primera vegada que visiteu Tailàndia? Si és així, és normal que se senti una mica perdut i no sap quins són els Hospitals en Phatthalung que podrien servir si té una emergència mèdica. Us oferim una guia molt útil, on podeu observar tot el que fa referència als hospitals, de manera que pugueu contactar si és necessari.\nA Phatthalung trobareu diversos hospitals, però la manera més senzilla de saber quin és el problema que teniu ara és trucar i sol·licitar una cita. Aquí trobareu tots els Hospitals en Phatthalung amb el seu contacte i la seva ubicació al mapa, de manera que no es tracta de com arribar-hi si voleu visitar-ne un.\nHospitals en Phatthalung per categoria\nEns complau informar-los que tenim un registre extensiu d'hospitals públics Phatthalung (Tailàndia). Simplement introduïu i trieu el que més us agrada, a causa de la proximitat a la vostra ubicació o potser per la seva reputació\nPhatthalung (Tailàndia) té diversos centres hospitalaris privats als quals podeu anar si és necessari. Són el millor outlet quan no es vol o no pot esperar l'atenció mèdica retardada dels hospitals públics. Trobeu aquí una llista amb els comentaris d'altres usuaris sobre cada hospital privat i preneu una decisió acurada\nHospitals en Phatthalung per ciutat important\nPhatthalung, Tailàndia, té diversos centres hospitalaris on podeu anar si necessiteu un metge per veure-lo amb urgència, per qualsevol motiu. I en aquesta guia podeu trobar totes les dades de contacte d'aquests centres..\nLa salut no és només l'absència de malaltia, sinó també un estat de benestar físic, psicològic i social. Un concepte molt ampli és la veritat, però la veritat és que si en algun d'aquests camps ens trobem malament, és hora de buscar l'especialista adequat. Aquí trobareu tots els hospitals a Srinagarindra, a Tailàndia, per contactar amb el vostre especialista.\nSovint un accident passa quan menys ho esperem. Si això us ha succeït a vostè o algú que està amb vostè a Pa Bon, Tailàndia, truqueu o aneu a l'hospital més proper. Aquí trobareu tot el que necessiteu saber per contactar amb aquests centres.\nNo espereu més si necessiteu veure el vostre especialista avui mateix. La vostra salut hauria de ser la vostra prioritat i ha d'estar en bones mans. Consulteu aquí en aquesta base de dades d'hospitals, el vostre hospital més proper a Khao Chaison, Tailàndia.\nLa població de Pak Phayun, Tailàndia sempre ha confiat en una atenció mèdica de qualitat dels hospitals dels voltants. Si necessiteu consultar la informació de contacte i la ubicació geogràfica d'un d'aquests hospitals, ens complau dir-vos que a Hospitalsworldguide trobareu tot el que necessiteu saber.\nSi necessiteu atenció mèdica urgent, aneu a l'hospital més proper a Bang Kaeo, Tailàndia. Aquí trobareu tot, amb la seva ubicació indicada al mapa, de manera que no tingueu el més mínim dubte d'on es troben i de com arribar.\nHospitals en Phatthalung per província\nAltres ciutats a Phatthalung\nLlistat de hospitals pròxims a Phatthalung\nBandon International Hospital- (Situat a 229.82 km)\nPalian Hospital- (Situat a 56.49 km)\nBangkok Hospital Phuket- (Situat a 193.13 km)\nSan Paulo Hua Hin Hospital- (Situat a 562.48 km)\nHatyai Hospital- (Situat a 68.33 km)\nYaha Crown Prince Hospital- (Situat a 160.37 km)\nBangkok Hospital of Hatyai- (Situat a 69.70 km)\nVachira Phuket Hospital- (Situat a 192.11 km)\nPhuket International Hospital- (Situat a 193.86 km)\nSamui International Hospital- (Situat a 226.38 km)


Lluita d'aliances a l'Amèrica Llatina\nEl projecte bolivarià ALBA declara la guerra a la nova Aliança del Pacífic, que, mirant cap a Washington, busca crear una àrea regional de lliure comerç\nMARIONA FERRER I FORNELLS Barcelona 12/08/2013 00:00\nLa vella quimera de la integració llatinoamericana torna aquests dies a plantejar-se en alguns mitjans llatinoamericans. La trobada el juny passat a Cali dels presidents de Mèxic, Colòmbia, el Perú i Xile, membres de la nova Aliança del Pacífic (AP), va fer córrer rius de tinta sobre la possibilitat d'una àrea regional de lliure comerç entre aquests països, que, amb un acord per suprimir el 90% dels aranzels, busquen posar un peu en el tractat transpacífic dels Estats Units amb el Sud-est Asiàtic i un altre al transatlàntic que s'està negociant amb Brussel·les.\nLa trobada, però, va resumir-se amb un recull d'intencions molt similar al del 1994, quan es creava l'ALCA (Àrea de Lliure Comerç de les Amèriques), un projecte que mai va arribar a bon port pel bloqueig de Mercosur i l'ALBA, el projecte de petrodiplomàcia que liderava Hugo Chávez. L'AP ha tornat a crear recels, i en la primera cimera de l'ALBA des de la mort de Chávez, que es va celebrar a principis de mes a Guayaquil (Equador), el bloc va "declarar la guerra" en un text titulat, justament, Declaració de l'ALBA des del Pacífic .\n"Estem veient com s'impulsen projectes nous que fan reviure esquemes vells per atiar el tauler d'aliances de l'Amèrica Llatina, que, gràcies a les seves economies emergents, és objecte de desig", explica a l'ARA Rodrigo Páez, del Centre d'Investigacions sobre l'Amèrica Llatina i el Carib de la Unam (Mèxic). Repassem els actors d'aquest tauler.\nLa quimera de la integració\n"A l'Amèrica Llatina hi ha molts projectes, però només un té realment en compte la integració: Mercosur", destaca a l'ARA l'analista de Fride Susanne Gratius. "Però fa més de mig segle que estem immersos en el projecte, gairebé tant com el que va permetre la integració europea, i encara no sabem on anar", escriu al seu torn Carlos Malamud, investigador del Real Instituto Elcano. Mercosur, en crisi des dels anys 90, s'ha convertit en un òrgan de "constatació política", segons Gratius, mentre que ALBA només ha vetllat per la cooperació entre companys d'ideologia però amb polítiques molt proteccionistes.\nL'entrada de l'Aliança del Pacífic en el tauler regional a l'Amèrica Llatina té el suport de Washington. Tant Mèxic com Colòmbia tenen unes economies que miren al nord, mentre que l'altre gegant llatinoamericà i ànima de Mercosur, el Brasil, diversifica més els seus productes, tant a la Xina com a Europa i Llatinoamèrica.\nSegons l'analista Rodrigo Páez, l'AP és el "projecte estrella" del president mexicà, Enrique Peña Nieto, per demostrar als EUA que vol participar en les negociacions de la gran àrea de lliure comerç de l'Atlàntic i del Pacífic. "Per això comença a mirar al sud", matisa. Però per l'economista de Flacso México Alicia Puyana, no hi ha aquesta possibilitat: "El 85% de les exportacions de Mèxic són als EUA i tots els països de l'aliança saben que aquest nou ordre mundial i comercial que s'està barallant entre Brussel·les, Washington i Pequín és cosa dels grans. Seran actors que hauran de demanar permís per aplaudir".\nL'Aliança del Pacífic no mira només cap als Estats Units, sinó també cap a la Xina, en un moment en què el gegant asiàtic comença una desacceleració que pot repercutir als estats llatinoamericans que han basat bona part de la seva economia a vendre matèries primeres. Alguns analistes han apuntat que la desacceleració pot tocar de ple també el creixement a l'Amèrica Llatina i l'AP busca alternatives.\nS'ha de veure si és possible que hi hagi més entesa entre Mèxic i el Brasil, les dues locomotores llatinoamericanes tradicionalment enfrontades. De moment, Peña Nieto ha deixat de banda Dilma Rousseff en aquesta aventura. Els uneix només la presència a la CELAC, un òrgan jove que va néixer com a rebuig a la OEA, controlada per Washington, i que "està esperant el seu moment", sentencia Gratius.


Com pots fer la compra a Campdevànol durant la quarantena? - Ajuntament de Campdevànol\nInici Actualitat Com pots fer la compra a Campdevànol durant la quarantena?\nCom pots fer la compra a Campdevànol durant la quarantena?\nLa Unió de Botiguers de Campdevànol ha engegat una iniciativa per poder comprar amb més seguretat i amb més comoditat, durant aquests dies de quarantena, als comerços de Campdevànol que estan oberts. L’objectiu és evitar acumulacions o cues a les botigues per culpa de mantenir la distància de seguretat, i també evitar desplaçaments innecessaris.\nAixí doncs, per fer la compra només cal seguir tres passos: el primer que s’ha de fer és posar-se en contacte amb la botiga on es vol comprar a través del telèfon o enviant un missatge de whatsapp per tal de fer la comanda. El següent pas serà acordar amb la botiga com i quan es farà la recollida de la compra i com es farà el pagament. Per últim, només faltarà anar-la a recollir.\nLa Unió de Botiguers també ha facilitat un llistat on apareixen tots els comerços de Campdevànol que estan oberts, acompanyats dels seus números de telèfon per tal de poder fer la comanda des de casa i l’horari d’obertura. També s’hi ha inclòs els comerços que aquests dies estan tancats.\nLLISTAT DE BOTIGUES I TELÈFONS


La pla�a del Vi renova l�idil�li casteller - Empordà\nLa pla�a del Vi renova l�idil�li casteller Els Marrecs de Salt i els Minyons de Terrassa signen la millor actuaci� de la seva hist�ria, els egarencs reediten el 3d10 per segon any consecutiu i els Capgrossos de Matar� descarreguen l'in�dit 3d9 aquesta temporada 26.10.2015 | 06:30\nEls Capgrossos de Matar� van sortir molt satisfets d�una diada que els fa recuperar bones sensacions.\nGIRONA | XAVIER MART� I TORRENT\nCom el soci del Bar�a de Guardiola els habituals a la Diada Castellera de Sant Narc�s estan tan acostumats a guanyar que han de fer un esfor� per recordar com de dif�cil �s veure actuacions com les que hi va haver ahir a la pla�a del Vi. Els Marrecs de Salt i els Minyons de Terrassa van fer les millors actuacions de la seva hist�ria, els egarencs van reeditar l'imponent 3d10 i els Capgrossos de Matar� van descarregar l'aquesta temporada in�dit 3d9. Talment com fa Messi les tres colles estan acostumades a polvoritzar r�cords cada cop que surten a pla�a, certificant un any m�s l'idil�li que mantenen amb la ciutat de Girona. Al crit de �no n'hi ha prou, volem el 3d9� els Marrecs de Salt van tancar la millor actuaci� de la seva hist�ria. Els blauclars van descarregar un 5d8, una torre de 8 amb folre i un 3d8 que els omple d'optimisme per encarar la temporada que ve el repte de pujar un pis m�s i convertir-se en colla de 9. �Ven�em a pla�a amb els deures molt ben fets i hem pogut fer un 5d8 molt i molt ferm, m�s que el que vam carregar l'any passat i descarregar a Salt. Aquesta actuaci� ens ajuda a consolidar la idea que estem preparats per fer un pas m�s i encararar els castells de 9�, va explicar euf�ric el cap de colla dels Marrecs de Salt, Aram Mart�. Els Capgrossos de Matar� tampoc van faltar a la seva cita anual amb Girona i van oferir una torre de 8 amb folre molt solvent, un 4d9 amb folre i un 3d9 amb folre, el primer que descarreguen aquesta temporada. A m�s van tancar la seva actuaci� amb un pilar de 7 amb folre. Molt satisfets amb la seva actuaci� els del Maresme van piular a trav�s del seu compte oficial de Twitter que Girona els ?enamora i que la felicitat s'assembla bastant als tres castells descarregats a la pla�a del Vi. Demostrant que s�n d'una altra gal�xia els Minyons de Terrassa van tornar a fer l'inimaginable. Per segon any consecutiu els del Vall�s van descarreger un 3d10. El tercer que mostren aquesta temporada. �No se qu� t� Girona per� ens encanta, ens hi sentim com a casa. La veritat �s que avui hem completat una grand�ssima actuaci� i ens hem refet molt b� de l'intent de 2d8 net. Estic molt content per la resposta de la colla�, va explicar el cap de colla, Guillem Comas. Els Minyons van arribar tard a pla�a per problemes de tr�nsit per� van arrencar molt forts amb el 3d10 i posteriorment van descarregar el 5d9 amb folre, la torre de 9 amb folre i manilles i un pilar de 8 amb folre i manilles. La caiguda del segon castell que els lila van provar, la torre de 8 sense folre no va impedir que els egarencs signessin la millor actuaci� mai feta a la ciutat. Abans de donar el tret de sortida a la Diada de Sant Narc�s l'alcalde, Carles Puigdemont, va inaugurar una placa que certifica Girona com a ciutat de 10. La tercera placa castellera d'una pla�a que ahir va tornar a demostrar per qu� �s castellera.